Glock (pistolenn)

: *Evit sterioù all, gwelet [[Glock]].*

Ar **Glock** zo un rummad pistolennoù ijinet gant Gaston Glock etre 1979 ha 1982, ha produet gant an embregerezh Glock eus Deutsch-Wagram (Aostria) abaoe 1982. Da gentañ holl e voe implijet gant lu ha polis ar vro-se adalek 1982 dindan an anv P80. Anvet eo ivez *Glock Safe Action* gant an embregerezh abalamour d'he draen dezhi ur pouez-loc'hañ uhel ha da dri live surentez.

An holl rummadoù hag adstummoù eus ar bistolenn Glock zo savet tro-dro d'ar memes diazez, a oa modern-tre e deroù ar bloavezhioù 1980 :

* ur framm e polimer, skañvoc'h evit ar pistolennoù hengounel e dir ;
* ur skoer bannet ;
* un endalc'h uhel (17 kartouchenn evit ar Glock 17 orin) ;
* n'eus ki ebet, na surded diavaez ebet war an arm.

## Rummadoù hag adstummoù
### Glock 17
An adstumm diazez eo ar **Glock 17**, ijinet e 1979-1982 gant Gaston Glock. An niver 17 a dalveze e c'halle bezañ lakaet 17 kartouchenn e karger an arm. Pemp rummad Glock 17 a zo bet betek-henn hag ur c'hwec'hvet hini zo bet kemennet a-benn miz Genver 2026. Gwerzhet int dindan an anvioù *Gen1* da *Gen6*.

#### Rummad 1 (1980-1982)
Produet e voe da gentañ dindan an anv P80 evit arme Aostria a oa o klask un arm-dorn standart nevez. Framm ar bistolenn a oa e polimer, un danvez marc'had-mat, skañv ha solut war un dro, un arguzenn vat evit implijerien evel soudarded pe poliserien a zouge o arm gante bemdez. He skoer a oa lañset, da lavaret eo e veze adarmet anezhañ betek-gouzout ne vije ket bet skoet mat ur gartouchenn. Hec'h endalc'h (17 + 1 kartouchenn) a oa e-touez ar re vrasañ war ar marc'had pa oa bet savet.

#### Rummad 2 (1988)
Un nebeud cheñchamantoù a voe degaset e framm an arm, evel ar pikoù war an dornell da aesaat an dornata.

#### Rummad 3 (1998)
Reilhoù a voe ouzhpennet d'ar framm da stagañ warni pezhioù ouzhpenn evel gouleier. Cheñch a reas an dornell da glotañ gwelloc'h ouzh stumm ar bizied.

#### Rummad 4 (2009)
Neuz danvez ar framm a cheñchas.

#### Rummad 5 (2017)
Kemmet e voe beskell toull ar c'harger da vuanaat ar pourvezañ, ha dilezet roudoù bizied ar rummadoù 3 ha 4. 

#### Rummad 6 (kemennet a-benn miz Genver 2026)
Kemmoù a zo bet degaset evit gwellaat ergonomiezh an arm dreist-holl : neuz ar *grip* zo un tamm disheñvel, ha *grip* ouzhpenn evit ar biz-meud a zo a-us d'ar pontig. Eeunoc'h eo an draen ha kemmet eo bet toull ar c'harger. An elfenn nevez a weler ar muiañ eo al lost hiroc'h a-dreñv d'an dornikez, evit delc'her gwelloc'h ar bistolenn. An adstummoù G17, G19 ha G45 a vo kinniget e stumm Gen6 er penn-kentañ.


Restr:Glock 17 (6825676904) без фона.jpg|Glock 17 Gen 1 ("rummad 1") implijet gant an nerzhioù ispisial danat.
Restr:Glock 17 2nd Gen.jpg|Glock 17 Gen 2 (1988)
Restr:Glock17.jpg|Glock 17 Gen 3 (1998)
Restr:GLOCK 17 Gen 4 Pistol MOD 45160305.jpg|Glock 17 Gen 4 (2009)
Restr:Glock 17 Gen 5 Gun (52953524644).jpg|Glock 17 Gen 5 (2017)


### Adstummoù all
Meur a adstumm eus ar Glock 17 orin a zo bet kinniget abaoe deroù ar bloavezhioù 1980. Anvet int holl gant al lizherenn *G* hag un niver disheñvel. E 2025 e vez gwerzhet an adstummoù-mañ :

#### Kambret e [[9 × 19 mm Parabellum|9 mm Parabellum]]
* G18, stumm aotomatek
* G19, stumm bihanoc'h *Compact*
* G26, stumm bihan-kenañ *Subcompact*
* G34, stumm *Competition*
* G45, G47, G48

#### Kambret e [[.22 Long Rifle]]
* G44

#### Kambret e [[.40 S&W]]
* G22 *Standard*
* G23, stumm *Compact*
* G27, stumm *Subcompact*
* G35, stumm *Competition*

#### Kambret e [[10 mm Auto]]
* G20 *Standard*
* G29, stumm *Subcompact*
* G40, stumm *Long slide* dezhi ur c'hanol hiroc'h

#### Kambret e [[.45 ACP|.45 Auto]]
* G21 *Standard*
* G30, stumm *Subcompact*
* G41, stumm *Competition*

#### Kambret e [[.45 GAP]]
* G37 *Standard*
* G38, stumm *Compact*
* G39, stumm *Subcompact*

#### Kambret e [[.380 ACP|.380 Auto]]
* G25 *Standard*
* G28, stumm *Subcompact*
* G42, stumm *Subcompact*

#### Kambret e [[.357 SIG]]
* G31 *Standard*
* G32, stumm *Compact*
* G33, stumm *Subcompact*

## Implij
Polis hag arme Aostria e voe ar re gentañ o tibab pistolennoù Glock 17 evel armoù reolius, dindan an anv P80, e 1982. Norvegia (e 1985) ha Sveden (e 1988) a reas heñvel evit o armeoù. E 2018 e oa mestr Glock war 65% eus marc'had an armoù-dorn e Stadoù-Unanet Amerika evit an nerzhioù polis pe surentez. Nerzhioù lu, aozadurioù surentez ha nerzhioù polis e 48 bro dre ar bed d'an nebeutañ a zo bet pourvezet gant pistolennoù Glock. E 2022, tirlu Bro-C'hall en doa resevet 74.596 Glock 17 Gen 5 a oa bet urzhiet gantañ e 2020 evit dont da vezañ o arm-dorn standart nevez.

Pa voe gwerzhet ar c'hentañ pistolennoù Glock war ar marc'had sivil, er Stadoù-Unanet peurgetket, e savas reuz : o frammoù polimer a oa eus un tu gwelet fall gant lod e bed an armerezh, pa soñje da dud zo e oant re vresk ; eus an tu all, nec'het e oa ar Stadoù hag an embregerezhioù surentez pa veze kredet ne c'halle ket bezañ diskoachet ar pistolennoù gant porchedoù surentez an aerborzhioù. N'eo ket gwir koulskoude abalamour ma vez implijet tammoù dir evit pezhioù zo (kanol, riklerez ha gwinterelloù da skouer.

## Dielloù

US Navy 090219-N-6278K-062 The visit, board, search and seizure team from the Danish flexible support ship HDMS Absalon (L 16) conduct VBSS training aboard USS Vella Gulf (CG-72).jpg|Ezel eus ar Frømandskorpset (nerzhioù ispisial Danmark) gant ur bistolenn Glock
Glock 32 cospe bolas de fogo.ogv|Filmig a ziskouez un den o tennañ gant ur Glock 32


## Daveennoù